Porsche 928

**Porsche 928** on Gran Turismo -tyypin auto, jota valmistettiin vuosina 1978&ndash;1995. Valmistusaikanaan 928 oli Porschen kallein malli. Auton muotoilu muistuttaa haita ja 1980-luvun lopussa se oli maailman nopein tuotantoauto. 928 valittiin Vuoden Autoksi Euroopassa 1978.

Muista Porschen malleista poiketen 928:n voimanlähteenä on iso, alumiinilohkoinen V8-moottori, joka on sijoitettu auton etuosaan. Auton painojakauma on 50/50. Vaikka auto painaa enemmän kuin Porsche 911, on sillä ajaminen helppoa. Vaihteistona oli joko viisivaihteinen manuaali tai Mercedes-Benzin valmistama automaattivaihteisto, joka oli aluksi kolmivaihteinen ja myöhemmin vaihteita oli neljä. Suurin osa autoista varustettiin nimenomaan automaattivaihteistolla.

928:n korin on muotoillut Wolfgang Möbius, Anatole Lapinen avustamana. Kori on suurimmaksi osaksi galvanoitua terästä, mutta ovet, etulokasuojat ja konepelti ovat alumiinia painon keventämiseksi. Puskurit ovat elastista polyuretaania.

## Kehitys
Vuonna 1980 markkinoille tuli **928 S** -malli, jossa oli uusi etu- ja takaspoileri, leveämmät renkaat ja 4,7-litrainen moottori. Euroopan versioissa tehoa oli ensin 300 hv ja myöhemmin 310 hv. Amerikassa päästömääräysten takia S-malli tuli myyntiin vasta 1983 ja teho oli edelleen rajoitettu 242 hevosvoimaan.

Vuonna 1982 tuli kaksi erikoismallia, toinen oli **Weissach Edition**, jota valmistettiin 205 kappaletta Pohjois-Amerikan markkinoille. Väri oli *champagne gold* ja sisusta oli kaksivärinen nahkasisusta. Malliin kuului mukaan vakiona arvokas nahkainen matkalaukkusarja. Toinen malli oli **50th Jubilee**, jota myytiin Pohjois-Amerikan ulkopuolella, tätä mallia tehtiin vain 140 kappaletta ja värinä on *meteor metallic*. Sisusta on viininpunaista nahkaa ja raitakuvioista kangasta.

Vuonna 1987 tuli **928 S4** -malli, jossa on uusi yksilevyinen kytkin sekä 5,0 litran 32 venttiilinen moottori (Amerikan markkinoilla S-mallissa oli tosin ollut tehottomampi 5,0-litrainen 32V jo vuodesta 1985 ja sitä oli myyty Euroopassakin vuonna 1986 niille, jotka halusivat 928:n katalysaattorilla varustettuna). Vuonna 1988 markkinoille tuli 100 kg kevyempi **Club Sport** -versio, josta ei ollut saatavilla automaattivaihteista versiota. Vuonna 1988 Englannissa Club Sportin tilalla myytiin hieman enemmän varusteltua **SE**-mallia (tunnetaan myös nimellä **S4 Sport**).

Keväällä 1989 tuli uusi malli, **928 GT** ja huonosti myyneet CS- ja SE-mallit poistettiin valikoimasta. GT oli saatavana ainoastaan manuaalivaihteistolla Club Sportin ja SE:n tavoin. GT sekä vuodesta 1990 eteenpäin vain automaattina myyty S4 sisälsi vakiona elektronisesti säätyvän lukkoperän eli Porsche SperrDifferential (PSD) -järjestelmän.

Vuonna 1992 tuli jälleen uusi malli, **928 GTS**, jossa moottorin koko oli kasvatettu 5,4 litraan. Mallia vietiin Yhdysvaltoihin viimeisenä valmistusvuonna 1995 vain 77 kappaletta, joista 71 kappaletta oli automaattivaihteistolla. 

Vuosien 1978&ndash;1995 välisenä aikana 928:ia valmistettiin yhteensä hieman yli 61&nbsp;000 kappaletta.

## Moottorit
***4.5** - 4474 cm3 - 219 hv (1978&ndash;1979) (Pohjois-Amerikka)
***4.5** - 4474 cm3 - 220 hv (1980&ndash;1982) (Pohjois-Amerikka)
***4.5** - 4474 cm3 - 240 hv, 350 Nm (1978&ndash;1979) (Muu maailma)
***4.5** - 230 hv, 345 Nm (1978&ndash;1979) (Pohjois-Amerikka)
***4.5** - 240 hv, 380 Nm (1980&ndash;1982) (Muu maailma)
***4.5** - 231 hv, 360 Nm (1980&ndash;1982) (Pohjois-Amerikka)
***4.7 S** - 4664 cm3 - 300 hv, 385 Nm (1980&ndash;1983) (Muu maailma)
***4.7 S** - 242 hv, 365 Nm (1983&ndash;1984) (Pohjois-Amerikka)
***4.7 S** - 310 hv, 400 Nm (1984&ndash;1986) (Muu maailma)
***5.0 S 32V** - 292 hv, 410 Nm (1985&ndash;1986) (Pohjois-Amerikka)
***5.0 S 32V** - 288 hv, 400 Nm (1986) (Muu maailma)
***5.0 S4** - 235 kW (320 hv) @6000 r/min, 430 Nm @3000 r/min (1987&ndash;1991)
***5.0 CS** - 320 hv, 430 Nm (1988&ndash;1989)
***5.0 SE** - 320 hv, 430 Nm (1988) (UK)
***5.0 GT** - 4957 cm3 - 330 hv, 430 Nm (1989&ndash;1991)
***5.4 GTS** - 5397 cm3 - 257 kW (350 hv) @5700 r/min, 500 Nm @4250 r/min (1992&ndash;1995)

## Mitat
* **Pituus**: 4520 mm
* **Leveys**: 1890 mm
* **Korkeus**: 1282 mm
* **Akseliväli**: 2500 mm
* **Omamassa**: 1580-1620 kg
* **Tavaratila**: 200 l

## Porsche 942
Porsche 942 oli erikoisversio Porsche 928:sta, joka annettiin lahjaksi Ferry Porschelle hänen 80-vuotissyntymäpäivänään.

## Lähteet

## Aiheesta muualla

*928s4vr.com
*928 techinfo